b'\n_START_ARTICLE_\nTihama\n_START_PARAGRAPH_\nTihama ili Tihamah (arapski: \xd8\xaa\xd9\x87\xd8\xa7\xd9\x85\xd8\xa9) je uski obalni pojas na Arapskom poluotoku uz Crveno more, podijeljen izme\xc4\x91u Saudijske Arabije i Jemena._NEWLINE_U \xc5\xa1irem smislu, Tihama ide od Akapskog zaljeva na sjeveru do tjesnaca Bab-el-Mandeb. U u\xc5\xbeem smislu, koji se danas \xc4\x8de\xc5\xa1\xc4\x87e koristi, Tihama se odnosi samo na ju\xc5\xbeni dio obale, od luke Jeddah dalje na jug, paralelno s Asirom i Jemenom.'